**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 15 /01/2025**

 **Αριθ. Πρωτ. 731**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 10**

**Εισήγηση στο Δημοτικό Συμβούλιο επί μελέτης περιβαλλοντικών επιπτώσεων του έργου με τίτλο : «Αδειοδότηση χερσαίων υποδομών σε δημοσιά δασική (εποικιστική) έκταση, εντός των ζωνών παράλιας, αιγιαλού και εντός θαλάσσιας έκτασης στη θέση «Νοτιά Ακρωτήριου Μούντα», Δήμου Λεβαδέων, Π.Ε. Βοιωτίας που αποτελούν συνοδές εγκαταστάσεις υφιστάμενης πλωτής μονάδας εκτροφής θαλάσσιων μεσογειακών ιχθύων στη θέση «Λιμανάκι» Δήμου Λεβαδέων, Π.Ε. Βοιωτίας και χορήγηση έγκρισης επέμβασης σε δημόσια δασική έκταση, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.».**

 Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 6 (έξι) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Αγνιάδης Παναγιώτης

 2. Τουμαράς Βασίλειος Αν και είχε νόμιμα προσκληθεί

 3. Καλλιαντάσης Χρήστος

 4. Τόλιας Δημήτριος - αν/κό μέλος κ. Παπαβασιλείου Αικατερίνης

 5. Μίχας Δημήτριος

 6. Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης έθεσε

υπόψη των μελών την με αριθ.πρωτ. 26374/30-12-2024 έγγραφη εισήγηση Δ/νσης

Περιβάλλοντος Καθαριότητας & Πρασίνου του Δήμου Λεβαδέων την οποία αναφέρονται:

*Σας ενημερώνουμε ότι η Μελέτη Περιβαλλοντικών Επιπτώσεων (ΜΠΕ) του έργου με τίτλο «Αδειοδότηση χερσαίων υποδομών σε δημοσιά δασική (εποικιστική) έκταση, εντός των ζωνών παράλιας, αιγιαλού και εντός θαλάσσιας έκτασης στη θέση «Νοτιά Ακρωτήριου Μούντα», Δήμου Λεβαδέων, Π.Ε. Βοιωτίας που αποτελούν συνοδές εγκαταστάσεις υφιστάμενης πλωτής μονάδας εκτροφής θαλάσσιων μεσογειακών ιχθύων στη θέση «Λιμανάκι» Δήμου Λεβαδέων, Π.Ε. Βοιωτίας και χορήγηση έγκρισης επέμβασης σε δημόσια δασική έκταση, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.», αναρτήθηκε σε ηλεκτρονική μορφή στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου κοινοποιήθηκε στον Δ. Λεβαδέων με το υπ’ αριθμ. πρωτ.* *287139/13.12.2024 της Επιτροπής Περιβάλλοντος & Ανάπτυξης Στερεάς Ελλάδας.*

*Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 13.01.2025.*

*Διοικητικά το έργο υπάγεται στην κοινότητα Κυριακίου.*

*Σκοπός της μελέτης είναι* *η περιβαλλοντική αδειοδότηση του εν λόγω έργου.*

 *Σύμφωνα με τις παραγράφους 1α και 2στ του άρθρου 83 του Ν.3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

 *Επίσης, σύμφωνα με τις διατάξεις του άρθρου 75 του Ν.3852/2010, όπως αυτό αντικαταστάθηκε από το άρθρο 77 του Ν. 4555/2018, καθώς και με τις διατάξεις του άρθρου 74Α παρ. 1 του Ν.5056/2023 η Δημοτική Επιτροπή ως αρμόδιο όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο Δημοτικό Συμβούλιο τη λήψη αποφάσεων για θέματα προστασίας του περιβάλλοντος.*

*Παρακαλείται η Δημοτική Επιτροπή του Δήμου, λαμβάνοντας υπόψη τη γνωμοδότηση της κοινότητας Κυριακίου, να προβεί στις ενέργειες, που αφορούν στην λήψη της σχετικής γνωμοδοτικής απόφασης και την αποστολή της στην Διεύθυνσή μας και στο Δημοτικό Συμβούλιο.*

 *Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, και την απόφαση της κοινότητας Κυριακίου.*

Ακολούθως έθεσε υπόψη των μελών την **ΠΕΡΙΛΗΠΤΙΚΗ ΕΚΘΕΣΗ ΕΠΙ Μ.Π.Ε**

που αφορά το έργο «Αδειοδότηση χερσαίων υποδομών σε δημοσιά δασική (εποικιστική) έκταση, εντός των ζωνών παράλιας, αιγιαλού και εντός θαλάσσιας έκτασης στη θέση «Νοτιά Ακρωτήριου Μούντα», Δήμου Λεβαδέων, Π.Ε. Βοιωτίας που αποτελούν συνοδές εγκαταστάσεις υφιστάμενης πλωτής μονάδας εκτροφής θαλάσσιων μεσογειακών ιχθύων στη θέση «Λιμανάκι» Δήμου Λεβαδέων, Π.Ε. Βοιωτίας και χορήγηση έγκρισης επέμβασης σε δημόσια δασική έκταση, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.» , στην οποία αναφέρονται:

 Με το υπ΄ αριθμ. πρωτ. 287139/13.12.2024 κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας, με θέμα «Εντολή προς δημοσίευση Μελέτης Περιβαλλοντικών Επιπτώσεων (ΜΠΕ) η οποία σε ηλεκτρονική μορφή βρίσκεται στην ιστοσελίδα του Ηλεκτρονικού Περιβαλλοντικού Μητρώου (ΗΠΜ) του Υ.Π.ΕΝ, ζητούνται απόψεις για την μελέτη του τίτλου του θέματος.

Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 13.01.2025.

Η μελέτη συντάχθηκε από την εταιρία «APC ADVANCED PLANNING – CONSULTING ΣΥΜΒΟΥΛΟΙ ΕΠΙΧΕΙΡΗΣΕΩΝ Α.Ε.» για λογαριασμό της εταιρείας «ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε» και για την ακρίβεια των στοιχείων που περιγράφονται, είναι υπεύθυνοι αυτοί που τα συντάσσουν και τα υπογράφουν.

Σκοπός της παρούσας μελέτης είναι: α) η αδειοδότηση των χερσαίων συνοδών υποδομών εντός δημόσιας δασικής (εποικιστικής) έκτασης και εντός των ζωνών παραλίας, αιγιαλού και θαλάσσιας έκτασης στη θέση «Νότια Ακρωτηρίου Μούντα», Δ. Λεβαδέων, που αποτελούν συνοδές εγκαταστάσεις υφιστάμενης πλωτής μονάδας εκτροφής ΘΜΙ στη θέση «Λιμανάκι», Δήμου Λεβαδέων, Π.Ε. Βοιωτίας και β) η χορήγηση έγκρισης επέμβασης σε δημόσια δασική έκταση, της εταιρίας «ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε».

**ΓΕΩΓΡΑΦΙΚΗ ΘΕΣΗ ΚΑΙ ΔΙΟΙΚΗΤΙΚΗ ΥΠΑΓΩΓΗ ΤΟΥ ΕΡΓΟΥ**

Η υφιστάμενη πλωτή μονάδα στη θέση «Λιμανάκι» και οι υφιστάμενες χερσαίες εγκαταστάσεις σε δημόσια δασική (εποικιστική) έκταση, λειτουργούν σύμφωνα με ισχύουσες αποφάσεις μίσθωσης και άδειας ίδρυσης και λειτουργίας.

Η πλωτή μονάδα εκτροφής στη θέση «Λιμανάκι» καταλαμβάνει θαλάσσια έκταση 40 στρεμμάτων και η ετήσια δυναμικότητα αυτής ανέρχεται σε 2.340tn Θαλάσσιων Μεσογειακών Ιχθύων και οι υφιστάμενες χερσαίες εγκαταστάσεις στη θέση «Νότια Ακρωτηρίου Μούντα» βρίσκονται εντός μισθωμένης δημόσιας εποικιστικής έκτασης 15 στρεμμάτων που βρίσκεται στο υπ. αριθμό 2818 τεμάχιο αγροκτήματος «Μονής Οσίου Λουκά» Κυριακίου.

Τονίζεται ότι με την παρούσα ΜΠΕ, δεν ζητείται τροποποίηση ως προς τη λειτουργία της πλωτής μονάδας στη θέση «Λιμανάκι», Δήμου Λεβαδέων, Π.Ε. Βοιωτίας, αλλά η έγκριση παρέμβασης στις χερσαίες υποδομές της μονάδας.

**Θέση**

Οι υφιστάμενες εγκαταστάσεις της πλωτής μονάδας εκτροφής θαλάσσιων μεσογειακών ιχθύων βρίσκονται ανατολικά του Κόλπου Αντίκυρας και συγκεκριμένα στη θέση «Λιμανάκι», Δ. Λεβαδέων, Π.Ε. Βοιωτίας καταλαμβάνοντας συνολική έκταση 40 στρεμμάτων.

Οι χερσαίες συνοδές εγκαταστάσεις της μονάδας βρίσκονται στη θέση «Νότια Ακρ. Μούντα», στο Δήμο Λεβαδέων και συγκεκριμένα στο υπ. αριθμό 2818 τεμάχιο αγροκτήματος «Μονής Οσίου Λουκά» Κυριακίου.

Η γεωγραφική θέση του έργου παρουσιάζεται στις εικόνες που ακολουθούν.

Οι αναλυτικοί πίνακες συντεταγμένων της μονάδας του θαλάσσιου πάρκου έκτασης 40 στρεμμάτων και των χερσαίων συνοδών υποδομών αναγράφονται στην Μ.Π.Ε. του έργου.





**Διοικητική υπαγωγή έργου**

Η θέση «Λιμανάκι» στην οποία λειτουργεί η πλωτή μονάδα των 40 στρεμμάτων και η θέση «Νότια Ακρ. Μούντα» στην οποία λειτουργούν οι χερσαίες υποδομές, διοικητικά ανήκουν στη Δ.Ε. Κυριακίου, Δήμου Λεβαδέων, Περιφερειακής Ενότητας Βοιωτίας, Περιφέρειας Στερεάς Ελλάδας.

**ΠΕΡΙΓΡΑΦΗ ΤΟΥ ΕΡΓΟΥ**

Το έργο που περιγράφεται στην υποβληθείσα ΜΠΕ, αφορά: α) την αδειοδότηση των χερσαίων συνοδών υποδομών εντός δημόσιας δασικής (εποικιστικής) έκτασης και εντός των ζωνών παραλίας, αιγιαλού και θαλάσσιας έκτασης στη θέση «Νότια Ακρωτηρίου Μούντα», Δ. Λεβαδέων, που αποτελούν συνοδές εγκαταστάσεις υφιστάμενης πλωτής μονάδας εκτροφής ΘΜΙ στη θέση «Λιμανάκι», Δήμου Λεβαδέων, Π.Ε. Βοιωτίας και β) την χορήγηση έγκρισης επέμβασης σε δημόσια δασική έκταση.

**Α) Πλωτή μονάδα εκτροφής**

`Η υφιστάμενη αδειοδοτημένη πλωτή μονάδα λειτουργεί σε θαλάσσια έκταση 40 στρεμμάτων για την παραγωγή ετήσιας δυναμικότητας 2.340 tn Θαλάσσιων Μεσογειακών Ιχθύων, στη θέση «Λιμανάκι», Δ. Λεβαδέων, Π.Ε. Βοιωτίας.

Οι εγκαταστάσεις της πλωτής μονάδας των 40 στρεμμάτων είναι οι εξής:

* Τρείς (3) κυκλικοί κλωβοί εσωτερικής διαμέτρου Φ31,8m με βάθος διχτυών 10m.
* Δώδεκα (12) κυκλικοί κλωβοί εσωτερικής διαμέτρου Φ31,8m με βάθος διχτυών 12m
* Μία φορτηγίδα διαστάσεων 15m x 10m

Η εκτροφή των νεαρών ιχθυδίων και των ψαριών πραγματοποιείται σε ειδικές πλωτές εγκαταστάσεις που συνθέτουν την πλωτή μονάδα εκτροφής και αποτελούνται από:

* πλωτούς ιχθυοκλωβούς
* σκάφη ιχθυοκαλλιέργειας
* σύστημα αγκύρωσης των ιχθυοκλωβών
* σημαδούρες και φανούς σήμανσης και οριοθέτησης του πάρκου

Σημειώνεται ότι με την παρούσα μελέτη, δεν ζητείται καμία τεχνική ή λειτουργική διαφοροποίηση που να αφορά στην πλωτή μονάδα εκτροφής στη θέση «Λιμανάκι», όπως αυτή περιγράφεται στην υπ. αριθμό 65/4162/25.01.2019 ΑΕΠΟ.

**Β) Χερσαίες συνοδές υποδομές**

Το έργο αφορά την αδειοδότηση υφιστάμενων συνοδών χερσαίων υποδομών για την εξυπηρέτηση της πλωτής μονάδας, σε μισθωμένη δημόσια εποικιστική έκταση καθώς και εντός των ζωνών παραλίας, αιγιαλού και θάλασσας που βρίσκονται στη θέση «Νότια Ακρ. Μούντα» καθώς και την χορήγηση έγκρισης επέμβασης σε δημόσια δασική έκταση, για τις οποίες αναφέρονται τα ακόλουθα:

1. Υποδομές εντός δημόσιας εποικιστικής έκτασης εμβαδού 15 στρ.

Στη θέση «Νότια Ακρ. Μούντα», η εταιρία διαθέτει συνοδές χερσαίες εγκαταστάσεις εντός δημόσιας δασικής (εποικιστικής) μισθωμένης έκτασης 15 στρεμμάτων για την εξυπηρέτηση της πλωτής μονάδας εκτροφής, οι οποίες έχουν λάβει περιβαλλοντική αδειοδότηση και διαθέτουν οικοδομική άδεια. Πιο συγκεκριμένα, η εταιρία διαθέτει:

* ένα κτίριο αποθήκης εμβαδού 80 τ.μ.
* ένα κτίριο κατοικίας – φυλάκιο εμβαδού 70 τ.μ. και
* στεγανό βόθρο όγκου εμβαδού 7,89τ.μ. και ωφέλιμου όγκου 18 κ.μ.

Επιπρόσθετα, στην μισθωμένη εποικιστική έκταση των 15 στρ., πέραν των δύο κτιρίων που είχαν λάβει περιβαλλοντική αδειοδότηση, η εταιρία διαθέτει ένα στέγαστρο εμβαδού 41,33 τ.μ. (μέρος του οποίου βρίσκεται και εντός ζώνης παραλίας), κτίριο εμβαδού 11,58 τ.μ, καθώς και κτίριο εμβαδού 37,56 τ.μ., για τα οποία ζητά την έγκριση επέμβασης προκειμένου να αδειοδοτηθούν και να συμπεριληφθούν στην νέα ΑΕΠΟ.

2. Υποδομές εντός της ζώνης παραλίας

Εντός της ζώνης παραλίας έκτασης 245,97 τ.μ., όπως προαναφέρθηκε, υφίσταται τμήμα στεγάστρου (εμβαδού 41,33 τ.μ.) και επιπλέον τσιμεντοστρωμένη οδός πρόσβασης, για τα οποία ζητά την έγκριση επέμβασης προκειμένου να αδειοδοτηθούν και να συμπεριληφθούν στην νέα ΑΕΠΟ.

3. Υποδομές εντός αιγιαλού και εντός θαλάσσιας έκτασης

Εντός της ζώνης αιγιαλού και εντός θαλάσσιας έκτασης υφίσταται οδός πρόσβασης από τσιμέντο εμβαδού 148,35 τ.μ. και μόλος συνολικού εμβαδού 51,90 τ.μ. εκ των οποίων τμήμα εμβαδού 23,15 τ.μ. βρίσκεται εντός της ζώνης αιγιαλού και τμήμα εμβαδού 28,75 τ.μ. να βρίσκεται εντός θαλάσσιας έκτασης, για τα οποία ζητά την έγκριση επέμβασης προκειμένου να αδειοδοτηθούν και να συμπεριληφθούν στην νέα ΑΕΠΟ

Κατά την εκπόνηση της Μελέτης Περιβαλλοντικών Επιπτώσεων (ΜΠΕ) εξετάσθηκαν όλες οι πιθανές επιπτώσεις από το έργο κατά τη φάση κατασκευής και λειτουργίας του, καθώς και ο τρόπος αντιμετώπισης των επιπτώσεων αυτών.

Η εκτίμηση και αξιολόγηση των περιβαλλοντικών επιπτώσεων από την κατασκευή και λειτουργία του έργου αναγράφονται στο κεφάλαιο 9 της ΜΠΕ. Επίσης παρατίθεται πίνακας συνοπτικής παρουσίασης των επιπτώσεων που κρίνεται ότι έχουν έναν βαθμό έντασης και οι οποίες αφορούν στο σύνολό τους την φάση κατασκευής του έργου, καθώς και τη φάση λειτουργίας αυτού.

Γενικά η λειτουργία της πλωτής μονάδας ιχθυοκαλλιέργειας, αποτελεί δραστηριότητα φιλική προς το περιβάλλον, καθώς η εκτροφή των ψαριών πραγματοποιείται στο φυσικό τους περιβάλλον και τα σημαντικότερα απόβλητα που παράγονται από την εν λόγω δραστηριότητα είναι οι απεκκρίσεις των ψαριών (φυσική διεργασία) αλλά και μικρές απώλειες τροφών.

 **Ο ΕΙΣΗΓΗΤΗΣ**

 **ΔΗΜΑΚΑΣ ΛΟΥΚΑΣ**

 **Ph.D.**  **ΧΗΜΙΚΟΣ ΜΗΧΑΝΙΚΟΣ**

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την περιληπτική έκθεση επί της Μ.Π.Ε. της Υπηρεσίας

-Την 44/2024 απόφαση της Κοινότητας Κυριακίου

- Την με αρ. πρωτ. 26374/30-12-2024 έγγραφη εισήγηση της Δ/νσης Περιβάλλοντος Καθαριότητας

& Πρασίνου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εισηγείται προς στο Δημοτικό Συμβούλιο **ΑΡΝΗΤΙΚΑ** επί της Μελέτης Περιβαλλοντικών Επιπτώσεων (ΜΠΕ) για το έργο : «Αδειοδότηση χερσαίων υποδομών σε δημοσιά δασική (εποικιστική) έκταση, εντός των ζωνών παράλιας, αιγιαλού και εντός θαλάσσιας έκτασης στη θέση «Νοτιά Ακρωτήριου Μούντα», Δήμου Λεβαδέων, Π.Ε. Βοιωτίας που αποτελούν συνοδές εγκαταστάσεις υφιστάμενης πλωτής μονάδας εκτροφής θαλάσσιων μεσογειακών ιχθύων στη θέση «Λιμανάκι» Δήμου Λεβαδέων, Π.Ε. Βοιωτίας και χορήγηση έγκρισης επέμβασης σε δημόσια δασική έκταση, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.».

**Η παρούσα απόφαση πήρε αριθμό 10/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1.Τουμαράς Βασίλειος

2. Καλλιαντάσης Χρήστος

3.Τόλιας Δημήτριος

4. Μίχας Δημήτριος ΠΙΣΤΟ ΑΠΟΣΠΑΣΜΑ

5. Ταγκαλέγκας Ιωάννης

 Λιβαδειά 15 -01-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ